Danuta Haremska

Danuta Helena Haremska (født 18. februar 1954) er en polskfødt, norsk kunstner. Hun arbeider med skulptur, tegning og installasjon, og er også kjent for sin medaljekunst. Haremska er førsteamanuensis ved Kunsthøgskolen i Oslo, der hun arbeider i avdelingen med ansvar for metall- og smykkekunst.Presentasjon, Kunsthøgskolen i Oslo.

Haremska har sin utdannelse fra kunstakademiet i Poznań.NTBtekst, 28. januar 1994. I 1983 flyttet hun til Norge.Aftenposten (morgen), 18. februar 1994, s. 6. Hun har hatt egne separatutstillinger og deltatt i en rekke kollektivutstillinger, blant annet har hun flere ganger vært representert på Høstutstillingen og på internasjonale medaljeutstillinger i regi av FIDEM. Haremska er førsteamanuensis ved Kunsthøgskolen i Oslo og har undervist ved Statens håndverks- og kunstindustriskole. 

Utførelse av mynt og medaljer er et særlig aspekt ved Haremskas kunstneriske virke. Hun har vunnet flere priser og konkurranser for sin medaljekunst, blant for sin minnemedalje i anledning av 150-året for Edvard Griegs fødsel. For Norges Bank har hun utformet reversmotiver til en serie minnemynter i sølv i anledning feiringen av hundreåret for  unionsoppløsningen,«100-krone minnemynt 2003», «100-krone minnemynt 2004» og «100-krone minnemynt 2005», Norges Bank. etter å ha vunnet en juryert konkurranse.«Gir minnemynter 100-årspreg», Aftenposten, 15. mai 2003,s . 20. Hun har også vært medlem av Norges Banks pregkomité, som behandler spørsmål om utforming av norsk mynt. Haremska har utført flere medaljer for Den Kongelige Mynt på Kongsberg og har også utformet medaljer for firmaene Det Norske Myntverket og Samlerhuset. Arbeider av henne er innkjøpt av Cabinet des Médailles et Monnaies i Paris. 

Haremska har vært styremedlem i Norsk Billedhoggerforening.

 Referanser 

 Eksterne lenker 
 Medaljer av Danuta Haremska i Universitetsmuseenes mynt- og medaljesamlinger 

Kategori:Norske billedhuggere
Kategori:Polske billedhuggere
Kategori:Fødsler i 1954